《黄逢一得请还粤同曾元鲁过宿话别 其二》
明代·李孙宸

萍梗真无定，天涯又一时。词人共清夜，归客况临岐。

横被情偏洽，听鸡梦屡迟。话深天渐曙，谁忍听歌骊。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。